Т1емаш Нохчийчохь цкъа г1уьттура, юха тоьра. 1810-чу шарахь нохчийн, карабулакийн, иштта олура г1алг1айх х1етахь, коьрте а х1уттий, 600 т1емало волуш т1елета паччахьан салташна. Шена чов хилахь а мостаг1чунна доккха зен до Таймиевс. Оццу шеран октябрехь 800 т1емало вовшах а тухий, паччахьан эскаршна т1елата кечло и. Амма вовшашна юкъахь барт ца хуьлий, эскаран планаш мостаг1чунна хаар бахьанехь т1ом цаболош д1асакъаьста нохчий.